recursal/SuperWikiNEXT-32B huggingface dataset:
Το ***Shallow*** είναι τραγούδι της Αμερικανίδας τραγουδίστριας Lady Gaga και του Αμερικανού ηθοποιού και σκηνοθέτη Μπράντλεϊ Κούπερ. Πρωτοεμφανίστηκε στα media στις 27 Σεπτεμβρίου του 2018 και γράφτηκε ως το κύριο soundtrack της ταινίας *Ένα αστέρι γεννιέται* (2018).

Το *Shallow* γράφτηκε από τους Lady Gaga, Μαρκ Ρόνσον, Άντριου Γουάιατ και Άνθονι Ροσσομάντο. Γυρίστηκε μπροστά σ'ένα ζωντανό ακροατήριο στο Greek Theatre στο Λος Άντζελες της Καλιφόρνια. Το κομμάτι έλαβε μεγάλη αναγνώριση από τους κριτικούς μουσικής , ενώ επίσης σε 13 χώρες έπιασε το νούμερο 1 στα chart, ενώ στα αμερικανικά Billboard Hot 100 και τα Billboard 200 ήρθε στο νούμερο 1.

Το τραγούδι είναι μπαλάντα και συνδυάζει την κάντρι, την ποπ και την φολκ μουσική.

Βραβεία
-------

Το Shallow είναι πλέον το πιο πολυβραβευμένο τραγούδι στην Ιστορία της Μουσικής με περίπου 60 Βραβεία και 150 Υποψηφιότητες. Έχει κερδίσει 1 Βραβείο Όσκαρ Καλύτερου Τραγουδιού, 1 Χρυσή Σφαίρα , 2 Βραβεία Γκράμι στις κατηγορίες *Βραβείο Γκράμι Καλύτερης Ποπ Ερμηνείας από Συγκρότημα ή Ντουέτο* και *Βραβείο Γκράμι Καλύτερου Τραγουδιού Γραμμένο για Οπτικά Μέσα*, 1 Βραβείο BAFTA Καλύτερης Μουσικής Κινηματογράφου, 1 Κινηματογραφικό Βραβείο Critics' Choice Καλύτερου Τραγουδιού, 1 Βραβείο Satellite, και άλλα Βραβεία από σωματεία και τοπικές οργανώσεις.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Lady Gaga |
| --- |
|  |
| 
* Δισκογραφία
 |
|  |
| Άλμπουμ | 
* *The Fame*
* *The Fame Monster*
* *Born This Way*
* *Artpop*
* *Cheek to Cheek*
* *Joanne*
* *Chromatica*
 |
|  |
| Σινγκλ | 
* "Just Dance"
* "Poker Face"
* "Eh, Eh (Nothing Else I Can Say)"
* "LoveGame"
* "Paparazzi"
* "Bad Romance"
* "Telephone"
* "Alejandro"
* "Dance in the Dark"
* "Born This Way"
* "Judas"
* "The Edge of Glory"
* "Yoü and I"
* "Marry the Night"
* "Applause"
* "G.U.Y."
* "Do What U Want"
* "Anything Goes"
* "I Can't Give You Anything But Love"
* "Til it Happens to You"
* "Perfect Illusion"
* "Million Reasons"
* "The Cure"
* "Joanne"
* "Shallow"
* "Always Remember Us This Way"
* "I'll Never Love Again"
* "Stupid Love"
* "Rain On Me"
 |
|  |
| Featured singles | 
* "Chillin"
* "Video Phone"
* "3-Way (The Golden Rule)"
* "The Lady Is a Tramp"
 |
|  |
| Προωθητικά σινγκλ | 
* Beautiful, Dirty, Rich
* Vanity
* Christmas Tree
* Hair
* Venus
* Dope
* Winter Wonderland
* A-Yo
* Look What I've Found
* Is That Alright?
 |
|  |
| Περιοδείες | 
* The Fame Ball Tour
* Fame Kills: Starring Kanye West and Lady Gaga
* The Monster Ball Tour
* Born This Way Ball
* Artrave: The ARTPOP Ball Tour
* Cheek To Cheek: Live!
* Joanne World Tour
* The Chromatica Ball
 |

 |
**Μουμιοποίηση** είναι η διαδικασία με την οποία αναστέλλεται η αποσύνθεση ενός νεκρού σώματος ανθρώπου ή ζώου. Πιθανότατα οφείλεται σε τυχαίους παράγοντες όταν το περιβάλλον στο οποίο βρίσκεται το πτώμα ευνοεί την μουμιοποίηση ή μπορεί να γίνεται ύστερα από την παρέμβαση του ανθρώπου με πιο γνωστό παράδειγμα την παράδοση των Αιγυπτίων στην αρχαιότητα να μουμιοποιούν τους νεκρούς τους. 

Παράγοντες που ευνοούν την μουμιοποίηση είναι πολλοί και μπορούν από μόνοι τους η σε συνδυασμό να συντελέσουν στην μουμιοποίηση. Η ξηρασία, η χαμηλή θερμοκρασία, η αυξημένη υγρασία, η στεγανοποίηση, η επίδραση κάποιου υλικού ή χημικού, ακόμα και η στάχτη ηφαιστείων έχει συντελέσει στο παρελθόν στην μουμιοποίηση τόσο ανθρώπων όσο και ζωών.

Η ξηρά μουμιοποίηση
-------------------

Είναι μία τυχαία διαδικασία κατά την οποία το νεκρό σώμα υφίσταται αφυδάτωση με αποτέλεσμα το δέρμα, να εφάπτεται στα οστά.
Μπορεί να συμβεί σε μέρος όπου διέρχεται ρεύμα ξηρού αέρος. Τότε, κατά την εκταφή του σώματος αποκαλύπτεται ότι το πτώμα παραμένει αναλλοίωτο. Η ξηρά μουμιοποίηση μπορεί να αφορά ολόκληρο το σώμα είτε ένα μέρος του.

Σαπωνοποίηση
------------

Κατά τη δεύτερη παραλλαγή έχουμε και πάλι αναλλοίωτο πτώμα, αλλά αυτό συμβαίνει λόγω της μεγάλης υγρασίας του περιβάλλοντος χώρου.
Ο **Πρόεδρος της Δημοκρατίας της Χιλής** (ισπανικά: Presidente de la República de Chile) είναι ο αρχηγός κράτους και κυβερνήσεως της Δημοκρατίας της Χιλής. Ο Πρόεδρος είναι αρμόδιος για την κυβέρνηση και την κρατική διοίκηση της Χιλής. Ιστορικά ο ρόλος του Προέδρου διαφοροποιήθηκε, όπως και η θέση του και οι σχέσεις του με άλλους πρωταγωνιστές της πολιτικής σκηνής. Ωστόσο, παραμένει από τις σημαντικότερες πολιτικές προσωπικότητες. Ως θεσμός θεωρείται ότι συγκροτεί το "Ιστορικό Σύνταγμα της Χιλής" και είναι απαραίτητος για την πολιτική σταθερότητα.
Με βάση το σημερινό σύνταγμα (όπως εγκρίθηκε στο δημοψήφισμα του 1980), η θητεία του Προέδρου είναι τετραετής και απαγορεύεται η συνεχόμενη επανεκλογή του. Η μειωμένη θητεία (προηγουμένως ήταν 6 έτη) επιτρέπει την ταυτόχρονη διεξαγωγή των προεδρικών και βουλευτικών εκλογών. Η επίσημη έδρα του Προέδρου της Χιλής είναι το Μέγαρο Λα Μονέδα στην πρωτεύουσα Σαντιάγο.

Δείτε επίσης
------------

* Κατάλογος προέδρων της Χιλής

Παραπομπές
----------

1. ↑  Δείτε *Sentencia Rol 78-1989* του Συνταγματικού Δικαστηρίου της Χιλής (διακηρύξεις Nº 7 ως 13).
2. ↑  Bravo Lira, Bernardino (1996). «Introducción. Raíz y razón del Estado de derecho en Chile». *El Estado de Derecho en la Historia de Chile*. Σαντιάγο, Χιλή: Ediciones Universidad Católica de Chile.
Το **Under the Sea** είναι ένα τραγούδι σε μουσική Άλαν Μένκεν και σε στίχους Χάουαρντ Άσμαν, το οποίο συμπεριλήφθηκε στο soundtrack της ταινίας της Disney, *Η Μικρή Γοργόνα* (1989). Το κομμάτι είναι βασισμένο ελαφρώς στο τραγούδι *The Beautiful Briny*, από την ταινία της Disney, *Μάγισσες και Σκουπόξυλα* (1971). Το τραγούδι ερμηνεύτηκε πρώτη φορά από τον Σάμουελ Ε. Ράιτ. Το τραγούδι πλέον είναι ένα από τα πιο δημοφιλή της Disney, ενώ είχε κερδίσει και Όσκαρ Καλύτερου Πρωτότυπου Τραγουδιού, καθώς και Grammy, στην κατηγορία Best Song Written for Visual Media.

Το τραγούδι αποτελεί μία προτροπή του κάβουρα Sebastian προς την Ariel, η οποία θέλει να ζήσει κάποια μέρα σαν άνθρωπος, ενώ αυτός την προτρέπει ότι κάτω από τη θάλασσα είναι το σπίτι της και ότι είναι πολύ καλύτερα εδώ κάτω, παρά πάνω από την επιφάνεια. Παρόλα αυτά, οι προτροπές του, δεν εισακούονται, αφού η Ariel, φεύγει πριν την ολοκλήρωση του κομματιού, ώστε να βρει τον αγαπημένο της πρίγκιπα.

Παραπομπές
----------

1. 1 2  Roberts, David (2006). *British Hit Singles & Albums* (19th έκδοση). London: Guinness World Records Limited. σελ. 136. ISBN 1-904994-10-5.

Εξωτερικοί σύνδεσμοι
--------------------

* Disney Sing-Along στο YouTube (on Disney's official channel)

  

  


|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:Μουσική
 |

 |
Η **πεζογραφία** αποτελεί είδος γραφής του πεζού λόγου κατά το οποίο ο συγγραφέας αφηγείται μια ιστορία την οποία παρουσιάζει σε πρώτο ή σε τρίτο πρόσωπο, χρησιμοποιώντας τον διάλογο ή συνδυάζοντας τα προηγούμενα. Σκοπός της είναι να εξυπηρετήσει την κοινή ανάγκη του ανθρώπου για συνεννόηση (επικοινωνία). Οι συνηθέστερες μορφές της πεζογραφίας είναι το μυθιστόρημα και το διήγημα. Ο λογοτέχνης - συγγραφέας πεζογραφίας ονομάζεται **πεζογράφος** και οι τεχνικές αφήγησης (τρόποι) που χρησιμοποιεί "αφηγηματικός τρόπος".

Ιστορική εξέλιξη της πεζογραφίας
--------------------------------

Από την περίοδο των κλασικών χρόνων οι αρχαίοι Έλληνες ασχολήθηκαν με τον αφηγηματικό τρόπο, με τον Πλάτωνα και τον Αριστοτέλη να είναι οι πρώτοι που χρησιμοποίησαν τους όρους "διήγησις" και "μίμησις" τόσο στην ποίηση όσο και στην πεζογραφία. Στη διήγηση ο **πεζογράφος** έχει το ρόλο του αφηγητή και παρουσιάζει ο ίδιος την ιστορία του έργου που πραγματεύεται. Στη μίμηση ο αφηγητής παίρνει τη θέση των προσώπων που πρωταγωνιστούν στο μύθο είτε μιλώντας με τη δική τους φωνή είτε διηγούμενος ο ίδιος το έργο με ταυτόχρονη παρεμβολή τρίτων προσώπων (μικτός τρόπος).

### Νεοελληνική πεζογραφία

Ο όρος νεοελληνική πεζογραφία αναφέρεται στην πεζογραφία που αναπτύχθηκε στην Ελλάδα από τον 11ο αιώνα και μετά, εντάσσεται στη νεοελληνική λογοτεχνία και χωρίζεται αντίστοιχα σε τρείς μεγάλες περιόδους:

* την υστεροβυζαντινή, δηλαδή μέχρι την άλωση της Κωνσταντινούπολης,
* την περίοδο 1453-1821, μέχρι την επανάσταση του '21,
* την νεότερη, από το 1821 έως σήμερα.

### Μοντερνιστική πεζογραφία

Η μοντερνιστική πεζογραφία χαρακτηρίζεται για την ανοικτή και ελεύθερη πλοκή της, διαφέροντας έτσι από τις παραδοσιακές μορφές της ρεαλιστικής πεζογραφίας. Το μοντερνιστικό μυθιστόρημα δίνει έμφαση στον εσωτερικό κόσμο και την υποκειμενικότητα του ατόμου και όχι στην εξωτερική και κοινωνική πραγματικότητα, καλλιεργώντας κυρίως τη ροή της συνείδησης, ένα είδος εσωτερικού μονολόγου, τους ελεύθερους συνειρμούς και την ενδοσκόπηση. Η ψυχολογική ανάλυση και ο στοχασμός έχουν το προβάδισμα έναντι της αναπαράστασης της εξωτερικής πραγματικότητας.

### Πεζογραφία του κλειστού χώρου

Η πεζογραφία του κλειστού χώρου αφηγείται κυρίως δράματα δωματίου, επικεντρώνει την πλοκή της σε εσωτερικούς χώρους και δεν εκφράζει κοινωνικά οράματα.

Τα είδη της πεζογραφίας
-----------------------

Η πεζογραφία χωρίζεται στην αφηγηματική πεζογραφία, τη διδακτική πεζογραφία και τη δημοσιογραφία

### Διηγηματική πεζογραφία

* Το μυθιστόρημα
* Το διήγημα
* Ο μύθος
* Το παραμύθι
* Η νουβέλα
* Η περιγραφή
* Η ιστορία
* Το χρονογράφημα
* Η βιογραφία
* Τα απομνημονεύματα
* Η επιστολογραφία

### Διδακτική πεζογραφία

* Το δοκίμιο
* Η διατριβή – μελέτη.
* Η πραγματεία
* Η μονογραφία
* Η συγγραφή

Παραπομπές
----------

1. ↑  από το εκπαιδευτικό και εγκυκλοπαιδικό βοήθημα *Οδύσσεια*[*νεκρός σύνδεσμος*]
2. 1 2  «Θησαυρός Λογοτεχνικών Όρων». *Πολιτιστικός Θησαυρός της Ελληνικής Γλώσσας*. Ινστιτούτο Επεξεργασίας του Λόγου. Ανακτήθηκε στις 25 Μαρτίου 2024.

Εξωτερικές πηγές
----------------

* *Πολιτιστικός θησαυρός της Ελληνικής γλώσσας*, Ινστιτούτο Επεξεργασίας του Λόγου - ΙΕΛ
* *Λογοτεχνία και Ρητορική*, Α.Γ. Κρασανάκη
Η **Μαρία Βασιλείου** (και *Μάρω Βασιλείου*, μερικές φορές και *Μαρί Βασιλείου*, Λονδίνο, 16 Σεπτεμβρίου 1950 - Λονδίνο, 5 Ιουλίου 1989) ήταν Κύπρια ηθοποιός του κινηματογράφου. Έγινε γνωστή από τον πρωταγωνιστικό ρόλο στην ταινία του Αλέξη Δαμιανού, *Ευδοκία*.

Βιογραφία
---------

Υπήρξε ερασιτέχνης ηθοποιός. Επιλέχθηκε για το ρόλο της Ευδοκίας στην ομώνυμη ταινία (1971) όταν ο Δαμιανός είδε ένα άλμπουμ με φωτογραφία της στο Λονδίνο. Η νεαρή Βασιλείου ζούσε εκεί όταν ο ίδιος ο Δαμιανός την έφερε στην Αθήνα. Εγκαταστάθηκε στην Εκάλη. 

Μετά την "Ευδοκία", η Μαρία Βασιλείου έπαιξε στα *Παιδιά των λουλουδιών* (1973) του Όμηρου Ευστρατιάδη και στον *Θίασο* του Θόδωρου Αγγελόπουλου (1975). Λίγο αργότερα, τα ίχνη της χάθηκαν.

Η ηθοποιός κέρδισε το βραβείο Α' Γυναικείου Ρόλου στο Κινηματογραφικό Φεστιβάλ Θεσσαλονίκης του 1971.

Θάνατος
-------

Οι περισσότερες πηγές ανέφεραν ότι η ηθοποιός είχε σκοτωθεί σε τροχαίο δυστύχημα στο Λονδίνο, το 1977, έπειτα από τον θάνατο του Ιταλού συζύγου της, ή στα τέλη της δεκαετίας του '80. Στην πραγματικότητα η Βασιλείου απεβίωσε από καρκίνο, στις 5 Ιουλίου του 1989, στην βρετανική πρωτεύουσα και επί περισσότερο από μία δεκαετία είχε εξαφανιστεί από το προσκήνιο, τροφοδοτώντας τις φήμες που ανέφεραν ότι είχε σκοτωθεί σε δυστύχημα. Κατά την περίοδο αυτή υποβαλλόταν σε χημειοθεραπείες.

Φιλμογραφία
-----------

| Έτος | Τίτλος |
| --- | --- |
| 1965 | Σπαραγμός
Ο μετανάστης |
| 1966 | Προξενήτρα, πράκτωρ 017
Δοσατζού : επιχείρηση γαμπρός |
| 1971 | *Ευδοκία* |
| 1973 | Τα παιδιά των λουλουδιών |
| 1974 | Ερωτισμός και πάθος |
| 1975 | *Ο Θίασος* |

### Τηλεοπτικές σειρές

| Έτος | Τίτλος | Επεισόδιο | Κανάλι |
| --- | --- | --- | --- |
| 1980 | Λωξάντρα | 15 | ΕΡΤ |

### Τηλεοπτικό θέατρο

| Έτος | Τίτλος | Κανάλι |
| --- | --- | --- |
| 1979 | Χωρίς οργή | ΕΡΤ |
| 1980 | Νόρα | ΕΡΤ |

Εξωτερικοί σύνδεσμοι
--------------------

* Φιλμογραφία της ηθοποιού στα 90 λεπτά Αρχειοθετήθηκε 2010-01-11 στο Wayback Machine.

Παραπομπές
----------

1. ↑  Έθνος Αρχειοθετήθηκε 2019-12-18 στο Wayback Machine. Αλέξης Δαμιανός: Ο ποιητής της εικόνας.
2. ↑  Ελευθεροτυπία, Ο λοχίας της «Ευδοκίας», 26-11-2004.
3. ↑  in.gr Αρχειοθετήθηκε 2005-09-04 στο Wayback Machine. Συγκίνηση και αναμνήσεις του '70 στην προβολή της θρυλικής «Ευδοκίας» στη Θεσσαλονίκη, 24-11-2004.
4. ↑  IMDB, Φιλμογραφία της ηθοποιού.
Η **Πανοπαία (Panopaea)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,11. Ανακαλύφθηκε το 1861 από τον Χέρμαν Γκόλντσμιντ, που παρατηρούσε από το Παρίσι, και πήρε το όνομα μιας Νύμφης της ελληνικής μυθολογίας. Η Πανοπαία ήταν ο 14ος και τελευταίος αστεροειδής που ανακαλύφθηκε από τον συγκεκριμένο αστρονόμο. Το όνομα προτάθηκε στον Γκόλντσμιντ από τον τότε πρόεδρο της Βασιλικής Αστρονομικής Εταιρείας, αιδεσιμότατο Ρόμπερτ Μέιν (1808-1878).

Η τροχιά της Πανοπαίας είναι παρόμοια με εκείνες των αστεροειδών της Οικογένειας της Ευνομίας. Ωστόσο, η Πανοπαία είναι ένας σκουρόχρωμος ανθρακούχος αστεροειδής, σε αντίθεση με τα τύπου **S** μέλη της οικογένειας αυτής. Η τροχιά της Πανοπαίας την θέτει σε ένα μέσο συντονισμό με τους γιγάντιους πλανήτες Δία και Κρόνο. Ο υπολογιζόμενος χρόνος Λιαπούνωφ για την Πανοπαία είναι 24 χιλιάδες γήινα έτη, με τη χαοτική τροχιά της να μεταβάλλεται απρόσμενα σε παρόμοιες χρονικές κλίμακες εξαιτίας των βαρυτικών διαταραχών των πλανητών.

  


Αστεροειδείς| 69 Εσπερία | 70 Πανοπαία | 71 Νιόβη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Ζντένιεκ Κοούμπεκ** (τσέχικα: Zdeněk Koubek, γεννημένος ως **Ζντένα «Ζντένκα» Κοουμπκοβά** [Zdena "Zdeňka" Koubková]) (8 Δεκεμβρίου 1913 – 12 Ιουνίου 1986) ήταν Τσεχοσλοβάκος αθλητής του στίβου. Κέρδισε δύο μετάλλια στους Παγκόσμιους Αγώνες Γυναικών του 1934 και αρκετούς εθνικούς τίτλους στους δρόμους 100–800 μέτρων, στο άλμα εις μήκος και στο άλμα εις ύψος, και έκανε μερικά παγκόσμια ρεκόρ σε αγώνες τρεξίματος. Το 1936, υποβλήθηκε σε χειρουργική επέμβαση αλλαγής φύλου από γυναίκα σε άνδρα και αποσύρθηκε από τον στίβο.

Βιογραφία
---------

Η Κοουμπκοβά γεννήθηκε στο Πασκόφ, σε μια οικογένεια με 8 αδέρφια. Λίγο μετά τη γέννησή της, η οικογένεια μετακόμισε στο Μπρνο, όπου τελείωσε το σχολείο και άρχισε να προπονείται στον στίβο. Η Κοουμπκοβά συνέχισε την εκπαίδευσή και προπόνησή της στην Πράγα.

Το 1934 κέρδισε πέντε εθνικούς τίτλους, στους δρόμους 100 μ. 200 μ. και 800 μ. στο άλμα εις ύψος και στο άλμα εις μήκος. Στις 14 Ιουνίου 1934, έκανε το πρώτο της παγκόσμιο ρεκόρ, στα 800 μ. με 2:16,4. Το επόμενο παγκόσμιο ρεκόρ της σημειώθηκε στη μικτή σκυταλοδρομία (2×100 μ. 200 μ. και 800 μ.) με 3:14.4. Αργότερα τον Αύγουστο, η Κοουμπκοβά κέρδισε το αγώνισμα των 800 μέτρων στους Παγκόσμιους Αγώνες Γυναικών του 1934, με χρόνο παγκόσμιου ρεκόρ 2:12,4 και τερμάτισε τρίτη στο άλμα εις μήκος, με εθνικό ρεκόρ 5,70 μ.

Το 1935, η Κοουμπκοβά αποσύρθηκε από τους αγώνες και για έξι μήνες περιόδευσε στις Ηνωμένες Πολιτείες. Τον επόμενο χρόνο, υποβλήθηκε σε εγχείρηση αλλαγής φύλου και άλλαξε το όνομά της. Εγκατέλειψε τον στίβο και μια πιθανή καριέρα προπονητή και μόνο μετά τον Β΄ Παγκόσμιο Πόλεμο εντάχθηκε στην ομάδα του αδελφού του, Γιάροσλαβ και έπαιξε ράγκμπι για έναν τοπικό σύλλογο.

Ο Κοούμπεκ πέρασε τα τελευταία του χρόνια ζώντας με τη σύζυγο του στην Πράγα, όπου πέθανε σε ηλικία 73 ετών. Ένα μυθιστόρημα του 1935, *Zdenin světový rekord* (*Παγκόσμιο ρεκόρ* *της Ζντένα*) της Λίντα Μερλίνοβα βασίζεται στην πρώιμη ζωή και καριέρα του.

Παραπομπές
----------

1. 1 2 3 4  *Τσεχική Εθνική Βάση Δεδομένων Καθιερωμένων Όρων*. xx0218184. Ανακτήθηκε στις 23  Νοεμβρίου 2019.
2. 1 2  «Encyklopedie dějin města Brna» (Τσεχικά) 11754.
3. ↑  *Τσεχική Εθνική Βάση Δεδομένων Καθιερωμένων Όρων*. xx0218184. Ανακτήθηκε στις 1  Μαρτίου 2022.
4. 1 2  *Τσεχική Εθνική Βάση Δεδομένων Καθιερωμένων Όρων*. xx0218184. Ανακτήθηκε στις 18  Δεκεμβρίου 2022.
5. 1 2 3  Zdena/Zdeněk Koubková/Koubek. encyklopedie.brna.cz
6. ↑  Medicine: Change of Sex. *Time*. 24 Αυγούστου 1936
7. ↑  Heggie, V. (2010). «Testing sex and gender in sports; reinventing, reimagining and reconstructing histories». *Endeavour* **34** (4): 157–63. doi:10.1016/j.endeavour.2010.09.005. PMID 20980057. PMC 3007680. .
8. 1 2  Zdeněk Koubek. translide.cz

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4317151247946944270002
* LCCN: no2019074018
* ISNI: 0000 0005 0031 4613
* GND: 1151074527
* NKC: xx0218184

 |

 |
Η **Πανρωσική Ποδοσφαιρική Ένωση** (ρωσικά: Всеросси́йский футбо́льный сою́з, ВФС) αποτελούσε τον επίσημο φορέα, υπεύθυνο για το άθλημα του ποδοσφαίρου στη Ρωσική Αυτοκρατορία. Αποτελούσε επίσης τη διοργανώτρια αρχή του πρωταθλήματος.

Ιστορία
-------

Το 1910, η ρωσική ποδοσφαιρική κοινότητα πρότεινε την ιδέα της δημιουργίας μιας ενιαίας διοίκησης των ποδοσφαιρικών οργανισμών, με πρωτεργάτρια την Ποδοσφαιρική Ένωση Αγίας Πετρούπολης, η οποία απευθύνθηκε σε εκπροσώπους της Ποδοσφαιρικής Ένωσης Μόσχας, ούτως ώστε να δημιουργηθεί μία ομοσπονδία. Η συμμετοχή της ρωσικής εθνικής ομάδας σε επίσημες διεθνείς διοργανώσεις έλαβε χώρα μόνο μετά την οργάνωση του ποδοσφαίρου σε εθνικό επίπεδο και την προσχώρηση στη FIFA.

Η συντακτική συνέλευση της Πανρωσικής Ποδοσφαιρικής Ένωσης που πραγματοποιήθηκε στις 6 (19) Ιανουαρίου του 1912, στην Αγία Πετρούπολη στο εστιατόριο «Вена» στη συμβολή των οδών Малой Морской και Гороховой. Το 1912, η Πανρωσική Ποδοσφαιρική Ένωση προσχώρησε στη FIFA. Εκείνη την εποχή, μέλη της Πανρωσικής Ποδοσφαιρικής Ένωσης ήταν οι ποδοσφαιρικές ενώσεις της Αγίας Πετρούπολης, της Μόσχας, της Οδησσού, της Ρίγας, του Κιέβου και το Λοτζ. Η σύνθεση αποτελούνταν από 52 οργανώσεις.

Έπειτα από την εγκαθίδρυση του σοβιετικού καθεστώτος στην πρώην Ρωσική Αυτοκρατορία, η Πανρωσική Ποδοσφαιρική Ένωση διέκοψε τη λειτουργία της. Η ευθύνη για το άθλημα ανατέθηκε στο Ανώτατο Συμβούλιο Φυσικής Αγωγής (ВСФК) και εν συνεχεία το 1934 στο Τμήμα Ποδοσφαίρου ΕΣΣΔ, το οποίο το 1959 μετονομάστηκε σε Ομοσπονδία Ποδοσφαίρου ΕΣΣΔ (ФФСССР). Το 1992, τη διοίκηση του ποδοσφαίρου ανέλαβε η Ρωσική Ποδοσφαιρική Ένωση (РФС).

Παραπομπές
----------

1. 1 2 3  В. Лизунов. ««Морозовцы» (страницы истории отечественного футбола)». bogorodsk-noginsk.ru - Богородск-Ногинск. Богородское краеведение. Αρχειοθετήθηκε από το πρωτότυπο στις 21 Νοεμβρίου 2011. Ανακτήθηκε στις 25 Ιουνίου 2008.  Unknown parameter `|datepublished=` ignored (βοήθεια); Unknown parameter `|lang=` ignored (`|language=` suggested) (βοήθεια)
2. 1 2  Мария Кросс (2007). *Футбольная сага* (Бизнес сегодня έκδοση). СПб. σελ. 21—22. [*νεκρός σύνδεσμος*]
3. ↑  «История РФС». Αρχειοθετήθηκε από το πρωτότυπο στις 28 Νοεμβρίου 2010. Ανακτήθηκε στις 10 Ιουλίου 2017.

Περεταίρω μελέτη
----------------

* Коршак Ю.Ф. Старый, старый, футбол. — М.: ФиС, 1975. — 119 с.
Η σημαία των Δαργινών
Οι **Δαργίνοι** (δαργινικά: дарганти· ρωσικά: даргинцы) είναι γηγενής εθνοτική ομάδα του Βορειοανατολικού Καυκάσου με καταγωγή από τον Βόρειο Καύκασο και αποτελούν τη δεύτερη μεγαλύτερη εθνοτική ομάδα στη ρωσική δημοκρατία του Νταγκεστάν. Ομιλούν τη δαργινική γλώσσα. Σύμφωνα με την Απογραφή του 2002, οι Δαργίνοι αποτελούν το 16,5% του πληθυσμού του Νταγκεστάν, με 425.526 άτομα.

Οι Δαργίνοι ζουν στη σημερινή τους τοποθεσία για πολλούς αιώνες. Διαμόρφωσαν το κράτος Καϊτάγκ τον Μεσαίωνα και την Αναγέννηση μέχρι τη ρωσική κατάκτηση. Σήμερα, οι Δαργίνοι είναι από τους πιο πολυάριθμους στο Νταγκεστάν (μια συγχώνευση πολλών από τους ιστορικούς λαούς της περιοχής), οι δεύτεροι πιο πολυάριθμοι πίσω από τους Αβάρους.

Θρησκείες
---------

Οι Δαργίνοι είναι κατά κύριο λόγο Σουνίτες Μουσουλμάνοι της σχολής σαφισμού. Υπάρχει επίσης μικρή μειονότητα που ακολουθεί τον Σιισμό. Το Ισλάμ άρχισε να σημειώνει πρόοδο μεταξύ των Δαργινών τουλάχιστον από τον 15ο αιώνα. Μέχρι τον 19ο αιώνα, οι περισσότεροι Δαργίνοι ήταν μουσουλμάνοι, όντας σήμερα γνωστοί ως πολύ θρήσκοι.

Παραπομπές
----------

1. ↑  Olson, James Stuart (1994). *An Ethnohistorical Dictionary of the Russian and Soviet Empires*. Greenwood Publishing Group. σελ. 197. ISBN 978-0-313-27497-8.
Η **Ένωση Γυναικών Ελλάδος** ιδρύθηκε στις 15 Σεπτεμβρίου 1976 με επικεφαλής τη Μαργαρίτα Παπανδρέου αποτελώντας οργάνωση που θα προασπίζει τα δικαιώματα των γυναικών, τη χειραφέτησή των και την αναβάθμιση τους κοινωνικού τους ρόλου. Την ίδια χρονιά, άρχισε την έκδοση του περιοδικού *Ανοιχτό Παράθυρο*.

Ιδρυτικά στελέχη αποτελούν: Μαρία Βούλγαρη, Κάκια Γεννηματά, Ντιντή Γιαννοπούλου, Νίκη Διδίκα, Μαριλένα Ευαγγελάτου, Δήμητρα Καστάνη, Κική Κούτσικα, Μαρία Κυπριωτάκη, Χρυσάνθη Λαϊου – Αντωνίου, Δέσποινα Μαζαράκη, Έφη Μπιτσαξάκη, Καλλιόπη Μπουρδάρα, Μαίρη Μωραΐτου, Κατερίνα Παντελίδου, Έφη Παπαχρήστου, Άννα Παναγοπούλου, Τιτίνα Πανταζή, Αλίκη Τσαπάρα και Λίλα Χριστοφορίδου.

Το 1980 ανέλαβε την πρωτοβουλία και διοργάνωσε στην Αθήνα συνέδριο με τη συμμετοχή γυναικείων οργανώσεων από τη Γαλλία, Ισπανία, Ιταλία, Συρία, Κύπρο, Μάλτα, Λίβανο, Αίγυπτο, Ιράκ, Παλαιστίνη, Τυνησία, Λιβύη, Μαρόκο, Αλγερία, τη Σοσιαλιστική Διεθνή Γυναικών, την Πολισάριο και με έθνη-παρατηρητές το Ηνωμένο Βασίλειο και τη Γιουγκοσλαβία. Μάλιστα, από αυτό το συνέδριο, απεφασίσθη η δημιουργία του Κέντρου Γυναικών Μεσογείου. 

Μέχρι το 1986, διοργάνωνε κάθε καλοκαίρι ημερίδες ευαισθητοποίησης και προβολή της ιστορίας της γυναίκας από την αρχαιότητα μέχρι το σήμερα. Παράλληλα, διοργάνωνε κινητοποιήσεις για διάφορα επίκαιρα θέματα όπως η μεταρρύθμιση του οικογενειακού δικαίου που έφερε τη νομική ισότητα μεταξύ των δύο φύλων αλλά και καμπάνιες ευαισθητοποίησης για το αυτεξούσιο της γυναίκας στο σώμα της, όπως η άμβλωση. Στην 4η Παγκόσμια Συνδιάσκεψη του ΟΗΕ για τις γυναίκες το 1995, η ΕΓΕ εισηγήθηκε πέντε θεματικές ενότητες: την υγεία, την εργασία, την παιδεία, τα ΜΜΕ και την πολιτική.

Η διοίκηση ασκείται από δεκατριμελές διοικητικό συμβούλιο του οποίου άρχεται η οικονομολόγος και πρόεδρος, Λογιάδου Δέσποινα.

Παραπομπές
----------

1. ↑  . Ανακτήθηκε στις 5 Σεπτεμβρίου 2023.  Missing or empty `|title=` (βοήθεια)
T28 Super Heavy Tank in Aberdeen Proving Ground 1946T28 Super Heavy Tank in Aberdeen Proving Ground 1946
Το **T28 Super Heavy** **Tank** ήταν ένα αμερικανικό βαριά θωρακισμένο άρμα μάχης το οποίο σχεδιάστηκε για τον αμερικάνικο Στρατό κατά την διάρκεια του δευτέρου παγκοσμίου πολέμου. Αρχικά, είχε σχεδιαστεί για να διαπεράσει την γραμμή Siegfried της Γερμανίας και μετέπειτα σαν πιθανό συμμετέχων όχημα στην προγραμματισμένη εισβολή στην Ιαπωνία.
Το κοντά 100 τόνων όχημα αρχικά είχε προσδιοριστεί ως βαρέων άρμα μάχης. Μετέπειτα, μετονομάστηκε σε 105mm Gun Motor Carriage το 1945 και σε Super Heavy Tank T28 το 1946. Μόνο δύο πρωτότυπα κατασκευάστηκαν πριν ακυρωθεί το σχέδιο για την μαζική παραγωγή τους.

Όνομα
-----

Αρχικά ονομάστηκε Heavy Tank T28 όταν εγκρίθηκε η κατασκευή του το 1944, αλλά ο σχεδιασμός του άρματος δεν ταίριαζε στις κατηγορίες οχημάτων του αμερικανικού στρατού, κάτι το οποίο οδήγησε στη ανακατάταξη του. Εφόσον το κυρίως όπλο του άρματος δεν βρισκόταν σε περιστρεφόμενο πύργο, το τμήμα κατανομής όπλων ζήτησε την μετονομασία του σε 105mm Gun Motor Carriage T95, με την αλλαγή να επισημοποιείται τον Μάρτιο του 1945. Παρόλα αυτά, λόγω της βαριάς θωράκισης του και οπλισμό του, δεν ταίριαζε ούτε στην κατηγορία των αυτοκινούμενων πυροβολικών του αμερικανικού στρατού καθώς ήταν ελαφρά θωρακισμένα, οπότε μετονομάστηκε ξανά ως Super Heavy Tank T28 τον Ιούνιο του 1946.

Σχεδιασμός
----------

Το αρχικό σχέδιο ήταν να κατασκευαστούν 5 πρωτότυπα, με συνολική μαζική παραγωγή 25 οχημάτων. Το συνολικό βάρος του οχήματος όταν θα ήταν πλήρως εξοπλισμένο θα πλησίαζε τους 95 τόνους. Για να μειωθεί η πίεση που ασκεί στο έδαφος, αντί για δύο ερπύστριες, θα ήταν εξοπλισμένο με τέσσερις, οι οποίες εξείχαν απτό άρμα 23 ίντσες εμπρόσθια. Οι εξωτερικές δύο ερπύστριες είχαν την δυνατότητα να αφαιρεθούν μέσα σε 2 ώρες για την μεταγωγή του οχήματος μέσω τρένου δια σιδηροδρομικής γραμμής. Αφού είχαν αφαιρεθεί, μπορούσαν να κουμπώσουν μεταξύ τους για να δημιουργήσουν μία μονάδα που μπορούσε να ρυμουλκηθεί πίσω από το άρμα. Λόγω του μεγάλου βάρους του και της αδύναμης ιπποδύναμης του κινητήρα, το Τ28 είχε πολύ περιορισμένη δυνατότητα να περάσει εμπόδια, οπότε θεωρήθηκε δυσλειτουργικό στο πεδίο της μάχης και μη κατάλληλο για μαζική παραγωγή.

Επιζών οχήματα
--------------

Το 1974, το τελευταίο πρωτότυπο βρέθηκε σε ένα χωράφι στο Fort Belvoir, της Βιργινίας. Κρυμμένο μέσα σε θάμνους, ήταν άγνωστο πού πέρασε τα τελευταία 27 χρόνια. Είναι το μοναδικό επιζών Τ28 και μεταφέρθηκε σε έκθεση αρμάτων στο Patton Museum of Cavalry and Armor στο Kentucky.

Βιβλιογραφία- Πηγές
-------------------

* This Lumbering Monster Is Newest Antique", January 1946, Popular Science
* T28 Super Heavy Tank (Gun Motor Carriage T95) Self-Propelled Gun / Heavy Tank (1945)
* Reassembling the Last U.S. T28 Super Heavy Tank.
Ο Αουρίνο
Ο **Αουρίνο** ή **Αρ** (ιταλικά Aurino, γερμανικά Ahr) είναι ποταμός της βόρειοανατολικής Ιταλίας. Είναι από τους κυριότερους παραποτάμους του Αδίγη κι έχει μήκος 15,2 χιλιόμετρα, η λεκάνη απορροής του καταλαμβάνει 629 τετραγωνικά χιλιόμετρα.

Έχει τις πηγές του στις Άλπεις στην περιφέρεια Τρεντίνο-Άλτο Άντιτζε. Το αρχαίο όνομα του ήταν *Pirlbach ή Achenbach* όπου βεβαιώνεται το 1772. Έχει πολλούς παραποτάμους, ρυάκια και μικρούς χειμάρρους.

Παραπομπές
----------

1. ↑  «Provincia Autonoma di Bolzano - Alto Adige | Ufficio Idrografico | Stazioni idrometriche - Dati in tempo reale». Αρχειοθετήθηκε από το πρωτότυπο στις 18 Φεβρουαρίου 2005. Ανακτήθηκε στις 22 Ιανουαρίου 2012.
2. ↑  Egon Kühebacher, *Die Ortsnamen Südtirols und ihre Geschichte*, vol. 2, Bolzano, Athesia, 1995, p. 17. ISBN 88-7014-827-0
Η σημαία της Ινγκουσετίας
Η **σημαία της Ινγκουσετίας** υιοθετήθηκε το 1994. Εμφανίζει ένα κόκκινο σύμβολο τρισκέλιου σε ένα άσπρο παρασκήνιο, με στενές οριζόντιες ρίγες πάνω και κάτω.

Συμβολισμός
-----------

Στη θρησκεία και τη φιλοσοφία των Ινγκουσέτιων, το Ηλιακό έμβλημα (στο κέντρο της σημαίας) αντιπροσωπεύει όχι μόνο τον ήλιο και το σύμπαν, αλλά και τη συνειδητοποίηση της ενότητας του πνεύματος με το παρελθόν, το παρόν και το μέλλον. Το κόκκινο υπενθυμίζει τον αγώνα των Ινγκουσέτιων για την ύπαρξη και την υπεράσπιση της πατρίδας τους. Το λευκό συμβολίζει τη θεϊκή καθαρότητα των σκέψεων και των απόψεων του έθνους. Το πράσινο είναι το σύμβολο του Ισλάμ.

Δείτε επίσης
------------

* Εθνόσημο της Ινγκουσετίας

Εξωτερικοί σύνδεσμοι
--------------------

* Σημαίες του Κόσμου
Το **σύστημα ελαφρού σιδηροδρόμου της Γουαδαλαχάρας** (ισπανικά: *Tren ligero de Guadalajara*‎), το οποίο λειτουργείται από την Sistema de Tren Eléctrico Urbano (Αστικό Ηλεκτρικό Σιδηροδρομικό Σύστημα), είναι σύστημα αστικού σιδηροδρόμου, το οποίο εξυπηρετεί τους δήμους της Γουαδαλαχάρας, του Σαποπάν και του Τλακεπάκε, οι οποίοι βρίσκονται στο Χαλίσκο, μια πολιτεία του κεντρικού Μεξικού.

Η ιδιοκτησία του σιδηροδρόμου ανήκει στην πολιτεία του Χαλίσκο, επομένως η εταιρεία SITEUR που είναι υπεύθυνη για τη λειτουργία του είναι κρατική αρχή. Το σύστημα εγκαινιάστηκε το 1989 και αποτελείται από τρεις γραμμές: τη γραμμή 1, που ακολουθεί μια γραμμή από τα βόρεια προς τα νότια και περιέχει 20 σταθμούς, τη γραμμή 2, που ακολουθεί μια γραμμή από το κέντρο της πόλης προς τα ανατολικά και περιέχει 10 σταθμούς, αλλά και τη γραμμή 3, η οποία ακολουθεί μια γραμμή από τα βορειοδυτικά προς το νοτιοανατολικά και περιέχει 18 σταθμούς.

Παραπομπές
----------

1. ↑  May, Jack (1994). «Mexico Says Sí to LRT: Light Rail South of the Border». *1994 Light Rail Annual & User's Guide*. Pasadena, CA: Pentrex]. σελίδες 5–7. ISSN 0160-6913.
2. ↑  Webb, Mary, επιμ. (2011). «Foreword». *Jane's Urban Transport Systems 2011-2012*. Coulsdon, Surrey: Jane's Information Group. σελίδες 20–22. ISBN 978-0-7106-2954-8.
3. ↑  World Systems List: Mexico (with introduction and country index here). 2019. Light Rail Transit Association (UK).
Συντεταγμένες: 37°58′20″N 23°44′01″E﻿ / ﻿37.9723°N 23.7337°E﻿ / 37.9723; 23.7337

Ο νεογοτθικός **Αγγλικανικός Ναός του Αγίου Παύλου** βρίσκεται στην Αθήνα στο τέρμα της οδού Φιλελλήνων αριθ. 27 και στη συμβολή της με τη Λεωφόρο Αμαλίας. Οικοδομήθηκε μεταξύ των ετών 1838 και 1843 ώστε να εξυπηρετεί τις θρησκευτικές ανάγκες της αθηναϊκής παροικίας των Διαμαρτυρομένων και κατά κύριο λόγων, των Αγγλικανών. Για την ανέγερση συνεισέφεραν οικονομικά η Βρετανική κυβέρνηση, ο τότε Βρετανός πρέσβης στην Ελλάδα Έντμουντ Λάυονς (1790–1858), αλλά και η παροικία των Βρετανών και Αμερικανών διαμαρτυρομένων, που είχαν τότε εγκατασταθεί στην Αθήνα.

Για την κατασκευή του προκηρύχτηκε διαγωνισμός και εγκρίθηκε το σχέδιο του Έλληνα αρχιτέκτονα και πολεοδόμου Σταμάτη Κλεάνθη (1802–1862). Η εκτέλεση ανατέθηκε στο Δανό αρχιτέκτονα Χανς Κρίστιαν Χάνσεν (1803-1883). Έχει κατασκευαστεί από λαξευτό μάρμαρο του Υμηττού, ενώ τα κορνιζώματα κατασκευάστηκαν από πωρόλιθο του Ισθμού της Κορίνθου.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αγγλικανική Εκκλησία Αγίου Παύλου (Αθήνα)** |

* Εγκυκλοπαίδεια Πάπυρος –Λαρούς-Μπριτάνικα, λήμμα *«Αθήνα: Τα αξιολογότερα μνημεία της σύγχρονης πόλης»*, τόμος 3. σελ. 440, Εκδόσεις Πάπυρος, Αθήνα, 1997.
* Αριστέα Παπανικολάου-Κρίστενσεν: *«Χριστιανός Χάνσεν: Επιστολές και σχέδια από την Ελλάδα»*, Αθήνα, 1993.
* Αρχείο Νεότερων Μνημείων

1. ↑  www.arxaiologikoktimatologio.gov.gr/el/monuments\_info?id=147829&type=Monument.
Οι **Χαναναίοι** ή **Καναανίτες** ήταν αρχαίος λαός με πιθανή αρχική κοιτίδα παρά τον Περσικό κόλπο από όπου μετανάστευσαν περί το 2500 π.Χ. σε περιοχή της Μέσης Ανατολής. Κατά μία άποψη θεωρείται ότι είναι λαός σημιτικής καταγωγής ενώ η Παλαιά Διαθήκη φέρει τη φυλή των **Χαναναίων** να είναι χαμιτικής καταγωγής ως απόγονοι του Χαναάν, τέταρτου γιου του Χαμ (γιου του Νώε). Η περιοχή όπου διέμεναν ονομαζόταν Χαναάν. Η αφήγηση της Γένεσης αναφέρεται σε 11 οικογενειακά φύλα που προήλθαν από τον προπάτορα Χαναάν. (Γένεση 10:15-19). Η γενετική ανάλυση δείχνει επίσης ότι οι ίδιοι οι Χαναναίοι κατάγονται από νεολιθικούς γεωργούς που έφθασαν στην περιοχή πριν από 5.000 έως 10.000 χρόνια, κυρίως από τα ανατολικά (κάτι που αναφέρουν και αρχαίοι έλληνες συγγραφείς).

Χαναναίοι όπως αυτοί απεικονίζονται στο αρχαίο αιγυπτιακό "Βιβλίο των Πυλών", που χρονολογείται στον 13ο αιώνα π.Χ.
Μετά την έξοδό τους από την Αίγυπτο και την περιπλάνησή τους στην έρημο Σινά οι Ισραηλίτες εισέβαλαν στη γη Χαναάν. Σύμφωνα με την Τορά ή Παλαιά Διαθήκη,ο Θεός έδρασε κατ' επανάληψη για χάρη τους ώστε να καταλάβουν σταδιακά όλη την γεωγραφική περιοχή που είχε υποσχεθεί ο Θεός στον προπάτορα τους τον Αβραάμ, εξολοθρεύοντας τις φυλές των Χαναναίων. (Γένεση 12:7· 13:14-17· 15:7, 13-21· 17:8)

Το Δευτερονόμιο §αναφέρει: «  οὐ ποιήσεις οὕτω τῷ Θεῷ σου· τὰ γὰρ βδελύγματα Κυρίου, ἃ ἐμίσησεν, ἐποίησαν ἐν τοῖς θεοῖς αὐτῶν, ὅτι τοὺς υἱοὺς αὐτῶν καὶ τὰς θυγατέρας αὐτῶν κατακαίουσιν ἐν πυρὶ τοῖς θεοῖς αὐτῶν.» (Δευτερονόμιο 12:31, ) μτφρ :   Οχι· δεν θα κάμης συ έτσι στον Θεόν σου· διότι αηδιαστικά και αποκρουστικά πράγματα, τα οποία εμίσησεν ο Θεός, έκαμαν αυτοί προς τους θεούς των, αφού έφθασαν μέχρι του σημείου να καίουν τους υιούς και τας θυγατέρας των εις την φωτιάν χάριν των θεών των. Επίσης: « οὐχὶ διὰ τὴν δικαιοσύνην σου, οὐδὲ διὰ τὴν ὁσιότητα τῆς καρδίας σου σὺ εἰσπορεύῃ κληρονομῆσαι τὴν γῆν αὐτῶν, ἀλλὰ διὰ τὴν ἀσέβειαν τῶν ἐθνῶν τούτων Κύριος ἐξολοθρεύσει αὐτοὺς ἀπὸ προσώπου σου καὶ ἵνα στήσῃ τὴν διαθήκην αὐτοῦ, ἣν ὤμοσε Κύριος τοῖς πατράσιν ἡμῶν, τῷ Ἁβραὰμ καὶ τῷ Ἰσαὰκ καὶ τῷ Ἰακώβ.». (Δευτερονόμιο 9:5)μτφρ :   Οχι δια τας αρετάς σου· ούτε δια την αγνότητα και ευσέβειαν της καρδίας σου εισέρχεσαι συ να κληρονομήσης την χώραν αυτών των εθνών, αλλά δια την αθεράπευτον ασέβειαν αυτών των εθνών, θα τα εξολοθρεύση ο Κυριος από εμπρός σου, δια να εκπληρώση και την υπόσχεσίν του, την οποίαν με όρκον επεβεβαίωσεν στους προπάτοράς μας, τον Αβραάμ, τον Ισαάκ και τον Ιακώβ. 

Σύμφωνα με νέες μελέτες ,οι Χαναναίοι δεν υπέστησαν ολοκληρωτικό αφανισμό αλλά μάλιστα έχουν στενή συγγενική σχέση με τους σύγχρονους κατοίκους του Λιβάνου.

Δείτε επίσης
------------

* Χαναανικές γλώσσες

Παραπομπές
----------

1. 1 2  «Οι αρχαίοι Χαναναίοι ζουν και βασιλεύουν ακόμη στο σημερινό Λίβανο...και δεν εξαφανίσθηκαν από τους Ισραηλίτες της Παλαιάς Διαθήκης».
Η **ψυχαναγκαστική αγάπη** ή **έμμονη αγάπη** είναι μια κατάσταση στην οποία ένα άτομο νιώθει μια ακατανίκητη έμμονη επιθυμία να κατακτήσει ένα άλλο άτομο, για το οποίο αισθάνεται μια δυνατή έλξη, με μια αδυναμία να δεχθεί την αποτυχία ή την απόρριψη. Παρόλο που δεν έχει κατηγοριοποιηθεί συγκεκριμένα με ακριβή ψυχική διάγνωση από το DSM-5, μερικοί άνθρωποι λογομαχούν για το ότι η ψυχαναγκαστική αγάπη θεωρείται ψυχική ασθένεια, όμοιας της διαταραχής δεσμού, της οριακής διαταραχής προσωπικότητας και της ερωτομανίας. Οι έμμονοι εραστές μπορεί να αισθάνονται εντελώς ανίκανοι να συγκρατηθούν από ακραίες συμπεριφορές όπως πράξεις βίας προς τον εαυτό τους. Μπορεί να είναι απολύτως πεπεισμένοι ότι τα συναισθήματά τους είναι αγάπη και μπορεί να απορρίψουν την ιδέα ότι η σοβαρή εμμονή τους δεν είναι αγάπη. Η ψυχαναγκαστική αγάπη μπορεί να ξεκινήσει από την πρώτη ματιά και μπορεί να παραμείνει επ'αόριστον, απαιτώντας ψυχοθεραπεία.

Η ψυχαναγκαστική αγάπη έχει χρησιμοποιηθεί τακτικά στα μέσα μαζικής ενημέρωσης, συχνά με μια γυναίκα που έχει τέτοια αισθήματα για έναν άνδρα με κωμικό ή κακόβουλο τρόπο. Η ψυχαναγκαστική αγάπη προκύπτει σε γυναίκες και άνδρες, κάνοντάς την ουδέτερο φαινόμενο σε σχέση με το φύλο.

Παραπομπές
----------

1. ↑  Susan Forward· Craig Buck (1 Ιανουαρίου 2002). *Obsessive Love: When It Hurts Too Much to Let Go*. Bantam Books. ISBN 978-0-553-38142-9.
2. ↑  Voo, Jocelyn (16 Οκτωβρίου 2007). «Love addiction – how to break it». *CNN*. Ανακτήθηκε στις 15 Δεκεμβρίου 2015.
3. ↑  Hodgkinson, Liz (2013). *Obsessive Love: How to Free Your Emotions & Live Again*. Endeavour Press Ltd. I believe that with obsessive love, time is no healer at all. The experience of obsessive love can be likened to dropping a stitch in knitting, and never picking it up. The knitting never quite looks right from then on, unless we unpick it and start again from the mistake.
4. ↑  Vijayakar, R.M. (14 Δεκεμβρίου 2015). «Priya Banerjee to Reprise Juhi Chawla's Role in Karanvir Vohra's 'Darr' Remake». *India West*. Αρχειοθετήθηκε από το πρωτότυπο στις 13 Απριλίου 2016. Ανακτήθηκε στις 15 Δεκεμβρίου 2015.
5. ↑  Birchall, Guy (14 Δεκεμβρίου 2015). «Lisa Snowden's stalker sectioned after bombarding the star with nearly 1000 text messages». *thesun.co.uk*. Ανακτήθηκε στις 15 Δεκεμβρίου 2015.
6. ↑  Michael Coveney (2 Απριλίου 2009). «'The Phantom of the Opera': Ghosts of a love affair». *The Independent*. Ανακτήθηκε στις 15 Δεκεμβρίου 2015.
7. ↑  Derrow, Paula. (14 Ιανουαρίου 2014). «When normal love turns obsessive». *Cosmopolitan*. Ανακτήθηκε στις 18 Μαρτίου 2017.
Το **Νομικό Βήμα** (συντομογραφία: **ΝοΒ**) αποτελεί το μηνιαίο νομικό περιοδικό που εκδίδει ο Δικηγορικός Σύλλογος Αθηνών από το 1953. Στην ύλη του περιλαμβάνονται άρθρα και μελέτες ιδιαίτερου νομικού ενδιαφέροντος, γνωμοδοτήσεις, σχόλια δικαστικών αποφάσεων, κριτικές και παρουσιάσεις νομικών βιβλίων, καθώς και διάφορα άλλα θέματα επίκαιρου ή συναφούς επαγγελματικού ενδιαφέροντος.

Το περιοδικό επιμελούνται καθηγητές της Νομικής Σχολής του Εθνικού & Καποδιστριακού Πανεπιστημίου Αθηνών, το έργο των οποίων υποστηρίζει μία δεκαμελής επιτροπή καταξιωμένων δικηγόρων. Το Νομικό Βήμα έχει βραβευτεί από την Ακαδημία Αθηνών.

Νομική Λειτουργία
-----------------

Πέρα από την ενημερωτική του λειτουργία, το Νομικό Βήμα εξυπητεί και μία νομική: σύμφωνα με τον Κώδικα Δικηγόρων (άρθρο 50, παράγραφος 6), όταν ένας Δικηγορικός Σύλλογος δεν διαθέτει δικό του περιοδικό για να δημοσιεύσει την απόφαση του περί έγκρισης καταστατικού Δικηγορικής Εταιρίας, τότε οφείλει να την δημοσιεύσει στο Νομικό Βήμα.

Παραπομπές
----------

1. ↑  «GRiSSH::Νομικό βήμα : μηνιαίο νομικό περιοδικό». *www.grissh.gr*. Ανακτήθηκε στις 8 Μαΐου 2018.
2. ↑  www.unisystems.gr. «Τράπεζα Νομικών Πληροφοριών Δικηγορικου Συλλογου Αθηνών». *www.dsanet.gr*. Ανακτήθηκε στις 8 Μαΐου 2018.
3. ↑  «48 διακρίσεις για το πνεύμα και την τέχνη». *ΤΑ ΝΕΑ*. 31 Δεκεμβρίου 2003.. Ανακτήθηκε στις 1 Ιουλίου 2021.
4. ↑  «Κώδικας Δικηγόρων & Κώδικας Δεοντολογίας Δικηγορικού Λειτουργήματος». *Ε.Α.Ν.Δ.Α.*.. Ανακτήθηκε στις 2018-05-08.
Ο Τάφος του Ααρών επί του Τζαμπάλ Χαρούν στην Πέτρα της Ιορδανίας.
Ο **Τάφος του Ααρών** είναι η ονομασία του πιθανού τόπου ταφής του Ααρών, αδερφού του Μωυσή. Η παράδοση αναφέρει δύο πιθανούς τόπους ταφής, το Όρος Χορ, κοντά στο Όρος Σινάι στο Σινάι, ή μια τοποθεσία κοντά στην Πέτρα της Ιορδανίας.

Τοποθεσία
---------

Το βιβλικό Βιβλίο των Αριθμών αναφέρει πως ο Ααρών απεβίωσε και ετάφη στο Όρος Χορ. Το Όρος Χορ ευρίσκεται πλησίον του Όρους Σινάι στο Σινάι. Άλλες παραδόσεις αναφέρουν πως ο Ααρών, γνωστός ως *Χαρούν* στα αραβικά, απεβίωσε και ετάφη στο Τζαμπάλ Χαρούν, ή Όρος του Ααρών, κοντά στην Πέτρα της Ιορδανίας. Ένα τζαμί ανεγέρθηκε στην ιορδανική τοποθεσία κατά την διάρκεια του 14ου αιώνα.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τάφος του Ααρών** |

1. ↑  Levi, Gerson. «Aaron's Tomb». *Aaron's Tomb*.. Ανακτήθηκε στις 12 Ιουλίου 2008.
2. ↑  Αριθμοί 20:22-28
3. ↑  McCurdy, Frederic; Kaufmann Kohler. «Aaron». *Aaron*.. Ανακτήθηκε στις 12 Ιουλίου 2008.
4. ↑  «Aaron's Tomb, Petra». Atlas Travel and Tourist Agency. Ανακτήθηκε στις 12 Ιουλίου 2008.
5. ↑  «Tomb of Aaron». United States Naval Academy. Αρχειοθετήθηκε από το πρωτότυπο στις 24 Ιουνίου 2008. Ανακτήθηκε στις 12 Ιουλίου 2008.
Ο **Τζον Θόου** (*John Edward Thaw*, 8 Ιανουαρίου 1942 - 21 Φεβρουαρίου 2002) ήταν Βρετανός ηθοποιός του θεάτρου, της τηλεόρασης και του κινηματογράφου. Είναι ιδιαίτερα 
γνωστός για το ρόλο του «Επιθεωρητή Μορς (Inspector Morse)», στην ομώνυμη σειρά του ITV που είναι βασισμένη στα μυθιστορήματα του Κόλιν Ντέξτερ.

Βιογραφία
---------

Γεννήθηκε στο Γκόρτον του Μάντσεστερ και μεγάλωσε για ένα διάστημα στην ίδια περιοχή μέχρι που η οικογένεια εγκαταστάθηκε στο προάστιο του Burnage του Μάντσεστερ. Ο Θόου πέρασε 
δύσκολα παιδικά χρόνια καθώς έχασε την μητέρα του στην ηλικία των 7 ετών. Εντάχθηκε στην ηλικία των 16 ετών στη Βασιλική Ακαδημία Δραματικών Τεχνών απο την οποία αποφοίτησε. Αμέσως μετά
την αποφοίτηση του έκανε το ντεμπούτο στην παράσταση A Shred of Evidence στο θέατρο Liverpool Playhouse με το οποίο μετά έκλεισε συμβόλαιο. Η πρώτη του κινηματογραφική εμφάνιση
ήταν το 1962 στην ταινία The Loneliness of the Long Distance Runner. Την ίδια χρονιά συμμετείχε στην παράσταση Semi-Detached μαζί με τον Sir Λόρενς Ολίβιε.
Το 1975 πρωταγωνίστησε στην τηλεοπτική σειρά του Thames Television, The Sweeney στον ρόλο του επιθεωρητή Jack Regan ο οποίος ρόλος τον ανέδειξε σαν μεγάλο ηθοποιό στο Ηνωμένο Βασίλειο.
Το 1987 πρωταγωνίστησε στην τηλεοπτική σειρά του ITV Επιθεωρητής Μορς (Inspector Morse) στην οποία υποδύθηκε τον ομώνυμο ντετέκτιβ απο τα μυθιστορήματα του Κόλιν Ντέξτερ.
Ο Τζον Θόου έφυγε απο τη ζωή τον Φεβρουάριο του 2002 στα 60 του χρόνια από καρκίνο.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 129809950. Ανακτήθηκε στις 12  Αυγούστου 2015.
2. 1 2  (Αγγλικά) *Find A Grave*. 6209341. Ανακτήθηκε στις 9  Οκτωβρίου 2017.
3. 1 2  *filmportal.de*. 0042c49d5c974a759284deb33eeb3a78. Ανακτήθηκε στις 9  Οκτωβρίου 2017.
4. ↑  *Companies House*. jt6sv3WWtes2HMDYNZJ71vy9TiQ. Ανακτήθηκε στις 13  Δεκεμβρίου 2021.
5. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 3  Μαΐου 2020.
6. ↑  «Student & graduate profiles». *RADA Student & graduate profiles*. Βασιλική Ακαδημία Δραματικών Τεχνών του Λονδίνου.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 91535456
* LCCN: no96047578
* ISNI: 0000 0001 1774 694X
* GND: 129809950
* SUDOC: 132168391
* BNF: cb170868384 (data)
* BNE: XX4949241

 |

 |
Ο **Ισίδωρος Μαυριδόγλου** (1911 − 22 Ιουνίου 1994) ήταν Έλληνας πολιτικός από τη Χίο. Χρημάτισε βουλευτής και υπουργός.

Σταδιοδρομία
------------

Ο Σιδερής (όπως πολλές φορές αναφέρεται) Μαυριδόγλου εξελέγη βουλευτής Χίου, πρώτα το 1952 και μετά με την Ένωση Κέντρου στις 16 Φεβρουαρίου 1964. Ήταν ένας από τους διαφοροποιηθέντες της Ένωσης Κέντρου τον Ιούλιο του 1965 με αντάλλαγμα την υπουργοποίησή του: Από τις 21 Σεπτεμβρίου 1965 ως τις 22 Δεκεμβρίου 1966 στην κυβέρνηση του Στέφανου Στεφανόπουλου υπηρέτησε ως υπουργός Εμπορικής Ναυτιλίας.

Στις δημοτικές εκλογές του 1978 ήταν υποψήφιος δήμαρχος Χίου αλλά ηττήθηκε από το Δημήτριο Πατελίδα, λαμβάνοντας ποσοστό 44,7% των ψήφων έναντι 52,9 για τον νικητή των εκλογών.

Πέθανε σε ηλικία 83 ετών. Κηδεύθηκε στις 28 Ιουνίου 1994 από τον ιερό ναό της Μητροπόλεως στη Χίο. Ήταν παντρεμένος με τη Μαρία Μαυριδόγλου και είχαν παιδιά και εγγόνια.

Παραπομπές
----------

1. 1 2  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Ιουλίου 2012. Ανακτήθηκε στις 3 Απριλίου 2013.
2. ↑  *Η Αλήθεια*[*νεκρός σύνδεσμος*], «Να ποιοι είναι οι 42 βουλευτές της Χίου από το 1915 ως το 2004», 17/9/2007
3. ↑  «Δημοτικές εκλογές- ΕΕΤΑΑ, αποτελέσματα εκλογών». *www.eetaa.gr*. Ανακτήθηκε στις 12 Μαΐου 2020.
4. ↑  Το Βήμα, Κηδείες, 26-6-1994, σελ. 64.
Oι **Ηνωμένες Επαρχίες της Κεντρικής Ιταλίας**, επίσης γνωστές ως **Ένωση της Κεντρικής Ιταλίας**, **Συνομοσπονδία της Κεντρικής Ιταλίας** ή **Γενική Κυβέρνηση της Κεντρικής Ιταλίας**, ήταν ένα κράτος δορυφόρος μικρής διάρκειας του Βασιλείου της Σαρδηνίας. Προήλθε από την ένωση του πρώην Μεγάλου Δουκάτου της Τοσκάνης, του Δουκάτου της Πάρμα, του Δουκάτου της Μόντενα, και το βόρειο μέρος των παπικών κρατών, μετά την εκδίωξη των μονάρχων τους από λαϊκές επαναστάσεις.

Από τον Αύγουστο του 1859, τα προ Σαρδηνιακά καθεστώτα της Τοσκάνης, της Πάρμα, της Μόντενα και και των βορίων μέρος παπικών κρατών είχαν εισέλθει σε μια ομάδα στρατιωτικών συνθηκών. Στις 7 Νοεμβρίου του 1859, εξελέγη ο Ευγένιος Εμμανουήλ της Σαβοΐας ως αντιβασιλέας τους. Ωστόσο, ο βασιλιάς Βίκτωρ Εμμανουήλ Β΄ της Σαρδηνίας δεν έγκρινε την εκλογή, και έστειλε τον Κάρολο Κομπάγκνι αντ' αυτού ως τον Γενικό Διοικητή της Κεντρικής Ιταλίας, ο οποίος ήταν υπεύθυνος για τις διπλωματικές και στρατιωτικές σχέσεις μεταξύ των κρατών.

Στις 8 Δεκεμβρίου του 1859, οι περιοχές αυτές είχαν ενσωματωθεί στις βασιλικές επαρχίες της Εμίλια. Μέτα από δημοψηφίσματα που είχε διεξαχθεί τον Μάρτιο του 1860, η επαρχία αυτή είχε επισήμως προσαρτηθεί από το Βασίλειο της Σαρδηνίας. Σε αντάλλαγμα για τη γαλλική αναγνώριση, η Σαβοΐα και η Νίκαια παραχωρήθηκαν στη Γαλλία.

Πηγές
-----

* Τα κράτη και οι περιοχές του κόσμου


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα United Provinces of Central Italy  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 45°23′10″N 19°13′35″E﻿ / ﻿45.38611°N 19.22639°E﻿ / 45.38611; 19.22639

Το **«Χαμάμ στο Μπατς»** (σερβικά κυριλλικά: Амам у Бачу, σερβικά λατινικά: *Amam u Baču*) ευρίσκεται στο Μπατς, εντός της Επαρχίας της Βοϊβοντίνα και εντός του Διαμερίσματος της Νότιας Μπάτσκα, στη Σερβία. Είναι καταγεγραμμένο εντός του καταλόγου των πολιτισμικών μνημείων μείζονος σημασίας της Δημοκρατίας της Σερβίας (n° SK 1088).

Περιγραφή
---------

Το χαμάμ ανεγέρθηκε κατά την διάρκεια της οθωμανικής περιόδου κατοχής του Μπατς, μεταξύ του 1529 και του 1687. Αποτελεί ένα από τα σπάνια παραδείγματα οθωμανικής αρχιτεκτονικής στη Βοϊβοντίνα.

Βάση αποτελεσμάτων αρχαιολογικών ερευνών, είναι γνωστό πως το χαμάμ αριθμούσε έξι θαλάμους, εκ των οποίων ο ένας προοριζόταν για το προσωπικό, ένα σαντιρβάν (κρήνη), έναν αντιθάλαμο και ένα βεστιάριο, ένα λουτρό και μία δεξαμενή νερού. Το χαμάμ είναι μερικώς κατεστραμμένο, ωστόσο διατηρεί έναν θόλο ο οποίος σκέπαζε το κεντρικό τμήμα του.

Δείτε επίσης
------------

* Πολιτισμικά μνημεία του Διαμερίσματος της Νότιας Μπάτσκα

Παραπομπές
----------

1. 1 2 3  (Σερβικά) «Amam, Bač».. Σερβική Ακαδημία Επιστημών και Τεχνών. Ανακτήθηκε στις 6 Μαΐου 2017.  Εξωτερικός σύνδεσμος στο `|website=` (βοήθεια)

|  |  |
| --- | --- |
| 

|  |
| --- |
| * Πύλη:Σερβία
* Πύλη:Αρχιτεκτονική
* Πύλη:Προστασία κληρονομιάς
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Hammam à Bač  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Δημήτριος Δαυής** (1812 - 1894) ήταν Έλληνας δημοσιογράφος και πολιτικός. Γεννήθηκε στα Δαυγάτα Κεφαλονιάς. Εργάστηκε ως δημοσιογράφος στην Κεφαλονιά και στην Κωνσταντινούπολη, όπως επίσης και ως έμπορος και ως συμβολαιογράφος. Ήταν ο ιδρυτής του αναγνωστήριου "Κοραής", που ήταν ένας αντιαγγλικός σύλλογος. Αγωνίστηκε για την αποτίναξη της βρετανικής κατοχής μέσα από το σύλλογο αυτό και υπέστη πολλές διώξεις για το λόγο αυτό. Εξέδωσε στο Αργοστόλι την εφημερίδα "Χωρικός". 
Στις εκλογές του 1868 εξελέγη βουλευτής Κραναίας (Κεφαλληνίας) και θήτευσε ως το 1869.

Παραπομπές
----------

1. ↑  Εγκυκλοπαίδεια Νέα Δομή, τ. 9. σελ. 270.
2. ↑  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 52, αρ. 251. (pdf)
Η **Έμιλι Τζόρνταν Οσμέντ** (αγγλικά: Emily Jordan Osment, γενν. 10 Μαρτίου 1992) είναι Αμερικανίδα ηθοποιός, τραγουδίστρια και στιχουργός. Γεννημένη και μεγαλωμένη στο Λος Άντζελες, η Οσμέντ ξεκίνησε τη καριέρα της ως παιδί ηθοποιός και έπαιξε σε αρκετές τηλεοπτικές εκπομπές και ταινίες, συμπεριλαμβανομένου του *Biba Bear* (1998-2002), προτού πρωταγωνιστήσει στις ταινίες *Spy Kids 2: The Island of Lost Dreams* (2002) και *Spy Kids 3-D: Game Over* (2003). Συμμετείχε στην τηλεοπτική σειρά του Disney Channel *Hannah Montana* (2006-2011) και εμφανίστηκε στην θεατρική ταινία που βασίστηκε στην σειρά, *Hannah Montana: The Movie* (2009).

Η Osment εμφανίστηκε στην ταινία *The Haunting Hour: Don't Think About It* (2007) και στην τηλεοπτική ταινία του Disney Channel *Dadnapped* (2009). Πρωταγωνίστησε στην τηλεοπτική ταινία του ABC Family *Cyberbully* (2011), στην διαδικτυακή τηλεοπτική σειρά *Cleaners* (2013-2014) και στην τηλεοπτική σειρά του Fox *Almost Family* (2019-2020). Η Osment πρωταγωνίστησε επίσης στην τηλεοπτική σειρά του Freeform *Young & Hungry* (2014-2018), για την οποία έλαβε τρεις υποψηφιότητες για Teen Choice Award.

Η Osment απέκτησε αναγνωρισιμότητα στην μουσική μετά την ηχογράφηση τραγουδιών για ορισμένες σειρές της Disney, κυρίως το ντουέτο "If I Didn't Have You" με τον Mitchel Musso το 2007 και ένα cover του "Once Upon a Dream" το 2008. Το 2009, υπέγραψε συμβόλαιο με την Wind-Up Records, με την οποία κυκλοφόρησε την παράσταση *All the Right Wrongs* (2009) και τον δίσκο *Fight or Flight* (2010).

Παραπομπές
----------

1. ↑  «Emily Osment - Biography - Yahoo! Singapore Movies». *web.archive.org*. 18 Ιουλίου 2011. Αρχειοθετήθηκε από το πρωτότυπο στις 12 Μαρτίου 2012. Ανακτήθηκε στις 14 Απριλίου 2021. CS1 maint: Unfit url (link)
2. ↑  «States fight for 'Hannah Montana' movie - CNN.com». *web.archive.org*. 26 Νοεμβρίου 2007. Αρχειοθετήθηκε από το πρωτότυπο στις 26 Νοεμβρίου 2007. Ανακτήθηκε στις 14 Απριλίου 2021. CS1 maint: Unfit url (link)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έμιλι Οσμέντ** |


|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Έμιλι Οσμέντ** |

* Έμιλι Οσμέντ στην IMDb
* Emily Osment, επίσημος λογαριασμός στο Facebook.